На основу члана 4 Закона о јавним службама ("Службени гласник Републике Србије", бр.42/91 и 71/94) и члана 37 Статута Града Ниша ("Службени лист Града Ниша", бр. 88/08, 143/2016 и 18/2019),

Скупштина Града Ниша, на седници од\_\_\_\_\_\_\_\_\_\_\_\_\_\_\_\_ године, дoнела је

**О Д Л У К У**

**О ИЗМЕНАМА ОДЛУКЕ О ОСНИВАЊУ**

 **"НАРОДНОГ УНИВЕРЗИТЕТА" НИШ**

Члан 1

 У Одлуци о оснивању „Народног универзитета“ Ниш („Службени лист Града Ниша" број 65/2003, 5/2005, 94/2010 и 138/2017) члан 4. мења се и гласи:

„Члан 4

 Установа стиче средства за обављање делатности:

- из буџета,

- из прихода од делатности,

- из спонзорстава, донација, легата и осталих извора.“

Члан 2.

 Члан 11. Одлуке се брише.

Члан 3.

 Члан 12. Одлуке се брише.

Члан 4.

Установа је у обавези да усагласи статут са овом одлуком у року од 30 дана од дана ступања на снагу ове Одлуке.

Члан 5.

Ова одлука ступа на снагу осмог дана од дана објављивања у "Службеном листу Града Ниша".

 Број:\_\_\_\_\_\_\_\_\_\_\_\_\_\_\_\_\_\_\_\_\_

 У Нишу \_\_\_\_\_\_\_\_\_\_\_\_\_\_\_\_\_

 **СКУПШТИНА ГРАДА НИША**

 **Председник**

Бобан Џунић

**О б р а з л о ж е њ е**

Установа „Народни универзитет“ Ниш обавља делатност неформалног образовања одраслих и као таква самостално наступа на тржишту са осталим организаторима активности неформалног образовања.

Решењем Министарства просвете, науке и технолошког развоја Установи „Народни универзитет“ Ниш је одобрен статус јавно признатог организатора активности у смислу Закона о образовању одраслих („Службени гласник РС“ број 55/2013, 88/2017 – др. закон, 27/2018 – др. закон и 6/2020 – др.закон).

Законом о образовању одраслих је у члану 61. став 1. прописано да се у буџету јединице локалне самоуправе обезбеђују средства за јавно признате организаторе активности којима је јединица локалне самоуправе оснивач, за инвестиције и инвестиционо одржавање, као и за сталне трошкове.

Установа се обратила Граду Нишу дописом у коме је навела да почев од свог оснивања није била индиректни корисник буџета Града Ниша и у потпуности се финансирала из прихода од употребе јавних средстава, као сопствених прихода. Установа се у последње време суочава са проблемом недовољних сопствених прихода, а пословање је додатно угрожено последицама епидемије изазване вирусом covid19.

Овом одлуком ствара се могућност да се Установа „Народни универзитет“ Ниш финансира и из буџета Града Ниша, што би представљало помоћ оснивача у циљу превазилажења тешкоћа у пословању Установе и очувању делатности.

Истовремено, овом одлуком се бришу одредбе које више не производе правно дејство.

 Доношење ове Одлуке не производи непосредне финансијске ефекте на буџет Града, већ се ствара основ за доношење аката којима би се омогућило издвајање средстава из буџета Града за делимично финансирање делатности у складу са законом.

 На основу изложеног, предлаже се доношење Одлуке о изменама Одлуке о оснивању „Народног универзитета“ Ниш.

 **Секретар**

 **Секретаријата за образовање**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Снежана Гроздановић

**ЧЛАНОВИ ОДЛУКЕ О ИЗМЕНАМА ОДЛУКЕ О ОСНИВАЊУ**

 **"НАРОДНОГ УНИВЕРЗИТЕТА" НИШ КОЈИ СЕ МЕЊАЈУ**

Члан 4.

 Средства за обављање делатости установе обезбеђују се непосредно од корисника, продајом услуга на тржишту, донацијама и из других извора у складу са законом.

Члан 11.

 Запослени у Народном универзитету „Павле Стојковић“ Ниш настављају са остваривањем права и обавеза из радног односа у установи „Народни универзитет“, Ниш, осим запослених у школи за основно образовање одраслих.

Члан 12.

 Лица именована у управни и надзорни одбор и за директора Народног универзитета „Павле Стојковић“ Ниш настављају да врше функције на које су именовани, као органи установе „Народни универзитет“, Ниш, до истека мандата.